รายชื่อนครในประเทศเกาหลีใต้

ไฟล์:South Korea cities.svg|thumb|นครพิเศษมหานครนครภายใต้การบริหาร
นคร (시) เป็นเขตการปกครองประเภทหนึ่ง จากกฎหมายของประเทศเกาหลีใต้ ถ้าประชากรในอำเภอมี 150,000 คนขึ้นไปก็จะได้รับการยกฐานะขึ้นเป็นนครด้วยการผ่านร่างกฎหมายพิเศษโดยรัฐสภาของเกาหลีใต้
บรรดานครที่มีขนาดใหญ่ที่สุดของประเทศเกาหลีใต้จะมีสถานะการปกครองตนเองเทียบเท่ากับจังหวัด เมืองหลวงและนครที่ใหญ่ที่สุดในประเทศ คือ โซล จัดอยู่ในประเภท ทึกบย็อลชี (นครพิเศษ) ในขณะที่นครที่ใหญ่รองลงมาจำนวน 6 แห่ง จัดอยู่ในประเภท ควังย็อกชี (มหานคร) นครที่เล็กลงมาจะอยู่ในประเภท ชี ("นคร") ซึ่งจะอยู่ภายใต้การปกครองของจังหวัด ในระดับเดียวกับอำเภอ

**การจำแนกประเภทนคร**

**นครใหญ่**
นครใหญ่ ภาษาเกาหลีเรียก แทโดชี (대도시 大都市) หรือเรียกอย่างไม่เป็นทางการว่า ทึกจ็องชี (특정시, 特定市) เป็นนครที่มีประชากร 5 แสนคนขึ้นไป นครใหญ่จะได้รับการแต่งตั้งตามคำสั่งของรัฐบาลภายใต้มาตรา 175 ของกฎหมายปกครองตนเองท้องถิ่น ซึ่งจะเป็นการขยายขอบเขตอำนาจในการบริหารโดยถ่ายโอนจากจังหวัดไปยังนครนั้น ๆ หนึ่งในนั้นคือ อำนาจในการแบ่งการปกครองออกเป็น เขต (일반구; 一般區) แต่ก็ไม่ใช่ทุกนครใหญ่ที่แบ่งออกเป็นเขต เช่น พูช็อน คิมแฮ ฮวาซ็อง หรือนัมยังจู ปัจจุบัน ประเทศเกาหลีใต้มีนครใหญ่ทั้งหมด 15 แห่ง

**นครภายใต้การบริหาร**
ในจังหวัดปกครองตนเองพิเศษเชจู นครเชจูและซอกวีโพมีสถานะเป็นนครภายใต้การบริหารของจังหวัด ซึ่งไม่มีอำนาจปกครองตนเอง ปัจจุบัน หน่วยงานบริหารของนครเชจูกำลังพยายามขยายขอบเขตอำนาจในการบริหารที่ได้รับมอบหมายจากจังหวัดให้มีมากยิ่งขึ้น

**มหานคร**
มหานคร (ควังย็อก-ซี, 광역시, 廣域市) เป็นนครขนาดใหญ่ที่ไม่ได้เป็นส่วนหนึ่งของจังหวัดใด ๆ ทำให้มีสถานะเทียบเท่าจังหวัด มีความคงอยู่แบบเป็นเอกเทศ และมีระบบการปกครองตนเอง อาจเปรียบเทียบกับนครปกครองโดยตรงของประเทศจีนได้ เนื่องจากก่อนปี ค.ศ. 1995 เคยเรียกว่า "นครปกครองโดยตรง" (직할시, 直轄市) ปัจจุบัน ประเทศเกาหลีใต้มีมหานคร 6 แห่ง
ในการแต่งตั้งให้เป็นมหานครนั้นไม่มีหลักเกณฑ์ในทางกฎหมาย แต่โดยปกติแล้ว นครที่จะได้รับการยกฐานะเป็นมหานครมักมีจำนวนประชากรเข้าใกล้ 1 ล้านคน อย่างไรก็ตาม ยังมีนครที่มีประชากรเกิน 1 ล้านคนที่ไม่ได้เป็นมหานคร 4 แห่ง ได้แก่ ซูว็อน ชังว็อน โคยัง และยงอิน และยังไม่มีการพิจารณาในการยกฐานะเพิ่มเติม

**นครพิเศษ**
นครพิเศษ (ทึกบย็อล-ชี, 특별시, 特別市) เป็นเขตการปกครองระดับแรกประเภทหนึ่งในประเทศเกาหลีใต้ มีฐานะเทียบเท่ากับจังหวัด มีเพียงแห่งเดียว คือ โซล เคยได้รับการจัดตั้งเป็น "นครอิสระพิเศษ" (특별자유시; 特別自由市) โดยแยกการปกครองออกมาจากจังหวัดคย็องกี เมื่อวันที่ 15 สิงหาคม ค.ศ. 1946 และเปลี่ยนสถานะเป็น "นครพิเศษ" เมื่อวันที่ 15 สิงหาคม ค.ศ. 1949

**นครปกครองตนเองพิเศษ**
นครปกครองตนเองพิเศษ (ทึกบย็อลจาชี-ชี, 특별자치시, 特別自治市) มีเพียงแห่งเดียว คือ นครเซจง

**รายชื่อนครทั้งหมด**
ไฟล์:Seoul City Core from N-Seoul Tower (5464351080).jpg|thumb|200px|อันดับที่ 1 – โซล
ไฟล์:Night view of Busan-city.jpg|thumb|200px|อันดับที่ 2 – ปูซาน
ไฟล์:Incheon Grand Bridge.jpg|thumb|200px|อันดับที่ 3 – อินช็อน
ไฟล์:DGIST Panorama.jpg|thumb|200px|อันดับที่ 4 – แทกู
ไฟล์:UneongJeongi st.JPG|thumb|200px|อันดับที่ 5 – แทจ็อน
ไฟล์:광주 광산구 수완동 호수공원 - panoramio.jpg|thumb|200px|อันดับที่ 6 – ควังจู
ไฟล์:Suwon city summer 2016 23.JPG|thumb|200px|อันดับที่ 7 – ซูว็อน
ไฟล์:Masan.jpg|thumb|200px|อันดับที่ 9 – ชังว็อน
ไฟล์:Hipark city ILSan.jpg|thumb|200px|อันดับที่ 10 – โคยัง

**ดูเพิ่ม**
 รายชื่อนครในประเทศเกาหลีเหนือ

**อ้างอิง**
 The Principal Cities of South Korea- Korea.net-Facts about Korea date=2017-10-29 - Korea.net-Facts about Korea date=2014-12-31 
รายชื่อนครใน

เกาหลีใต้
เกาหลีใต้